<classify> VITA dhidi ya ujangili imeanza kuzaa matunda ikiwemo kuongezeka kwa wanyama na kupungua kwa vitendo vya ujangili ambapo kiwango cha mauaji ya tembo kimepungua kutoka tembo 194 mwaka 2016 hadi kufi kia tembo 23 hadi kufi kia Juni 2018.Kauli hiyo ilitolewa jana na Katibu Mkuu Wizara ya Maliasili na Utalii, Profesa Adolph Mkenda wakati akifungua mkutano wa kuwajengea uwezo maofisa wa Polisi, Waendesha Mashtaka wa Serikali, Taasisi ya Kuzuia na Kupambana na Rushwa Takukuru, Mamlaka za Hifadhi za Taifa, katika kukabiliana na ujangili.Profesa Mkenda alisema katika kipindi hicho meno 211 na vipande 413 vya meno ya tembo, silaha 355 na risasi zaidi ya 20,000 vilikamatwa. Alisema kulingana na kauli za wadau wa utalii katika Pori la Akiba la Selous idadi ya wanyama imeongezeka. Selous idadi ya wanyama imeongezeka, kwenye Mbuga ya Ruaha wawekezaji wanasema wamekiri kuongezeka kwa idadi ya wanyama na kutaka jitihada zaidi kuongezeka ili kukabiliana na vitendo vya ujangili, alisema. Aliwataka kuhakikisha wanapambana na ujangili na uharifu katika Sekta ya Misitu na wanyama.Alisema jitihada za kikosi kazi haziwezi kuzaa matunda bila kuungwa mkono na Jeshi la Polisi. Naye Mkurungezi wa Pams Foundion Elisifa Ngowi alisema wamekuwa wakifadhili mapambano ya ujangili kwa mafanikio makubwa sana na hatua hiyo ya kuunganisha nguvu kwa vyombo vyote itasaidia kufikia mauaji ziro ifikapo mwaka 2024, pia inasaidia kupunguza mlolongo mrefu wa mapambano dhidi ya mauaji ya wanyama.Kwa upande wake, Mkurugenzi Msaidizi Uzuiaji Ujangili na Mwenyekiti wa Kikosi Kazi Taifa cha Kuzuia na Kupambana na Ujangili, Robert Mande alisema mkutano huo umehudhuriwa na washiriki 136.  <topic>: kitaifa 